སྐུ་ཞབས་ཀྲང་གི་དེབ་ནང་བརྗོད་པའི་ལག་ལེན་པ་དང་དམངས་གཙོ་བསྒྱུར་བཅོས་འཐབ་ཇུས་པ་ནི་སུ་དང་སུ་ཡིན་ནམ།ཁོ་ཚོ་ནི་དམངས་གཙོ་རང་དབང་གི་འཇིག་རྟེན་དུ་སྨྲ་བརྗོད་རང་དབང་གི་སྟེགས་བུ་ལ་དབང་བསྒྱུར་གྱིས་དམངས་གཙོ་ཆབ་སྲིད་ཀྱི་སྐད་ཆ་བཤད་བཞིན།རིག་གཞུང་ཁ་ཤས།གཡོ་ཇུས་ཁ་ཤས།སྙིང་རྗེ་ཁ་ཤས།བསྟོད་པ་ཁ་ཤས།དེ་བཞིན་བཙན་ཤེད་ཏོག་ཙམ་སྟེ་ཁྱེད་རང་རྒྱ་ནག་གི་མངའ་ཁོངས་སུ་གནས་རྒྱུ་གྲོས་མོལ་གྱི་རྨང་གཞི་བྱས་ཚེ་ད་གཟོད་རྒྱ་ནག་དམངས་གཙོ་བསྒྱུར་བཅོས་ལས་དོན་གྱི་རྒྱབ་སྐྱོར་ཡག་ཤོས་དེ་ཡིན།འདི་ལྕགས་ཕོ་གསར་བརྗེ་རྗེས་ཀྱི་མི་རིགས་ལྔའི་སྤྱི་མཐུན་དང་འདྲ་མཚུངས་ཡིན་པ་ནི།འཐབ་ཇུས་པ་ཚོས་མ་འོངས་པའི་དམངས་གཙོའི་རྒྱ་ནག་གསར་པ་ལ་ཕུན་སུམ་ཚོགས་པའི་ཇུས་འགོད་གནང་བཞིན་ཡོད།ཡིན་ཡང་ཁོ་ཚོས་བོད་དང་སོག་པོ།ཡུ་གུར་སོགས་མི་རིགས་གཞན་གྱི་འཐབ་ཇུས་པ་ཕྱིར་འབུད་བྱས་ཏེ་ཁང་པའི་ནང་གླང་ཆེན་མེད་ཁུལ་བྱེད།ཁང་པའི་ནང་གི་གླང་ཆེན་ཟེར་བ་དབྱིན་ཡིག་གིབརྗོད་དོན་ནི།ཁང་པའི་ནང་དུ་གླང་ཆེན་ཡོད་ཀྱང་ཚང་མས་མ་མཐོང་མདོག་མདོག་བྱེད་པ་སྟེ།སྐྱོན་རི་འདྲ་པོ་ཡོད་ཀྱང་ཚང་མས་མེད་མདོག་མདོག་བྱེད་པ།